jkorsvik/nowiki_second_scrape_merged huggingface dataset:
Kulturministeriet

Kulturministeriet er et dansk departement som ble opprettet i 1961 som Ministeriet for Kulturelle Anliggender med Julius Bomholt som den første ministeren.
Ministeriets ansvarsområder er: Skapende kunst, musikk, teater, film, biblioteker, arkiver, museer, kulturminnevern og -bevaring, arkeologi og fortidsminner samt videregående utdanning innenfor de kunstneriske områdene. I tillegg til dette kommer almenkulturelle formål, opphavsrett, radio og tv, idrett samt kulturelle forbindelser med utlandet, herunder Norden og EU.
Kulturministeriets vesentligste oppgaver vedrører departementets og styrenes ministerrådgivning og lovgivningsmessige initiativer samt de styremessige oppgaver i forhold til bl.a. de statlige og statsanerkjente kulturinstitusjonene og institusjoner som mottar tilskudd.
Ministerområdet omfatter 42 statsinstitusjoner. Det ytes driftstilskudd til rundt 1 000 institusjoner.
Fra 23. februar 2010 er Per Stig Møller fra Det Konservative Folkeparti kulturminister. 


== Institusjoner ==
Biblioteksstyrelsen
Kulturarvsstyrelsen
Danmarks Biblioteksskole
Skibsbevaringsfonden
Det Jyske Musikkonservatorium
Det Kongelige Bibliotek
Det Kongelige Danske Kunstakademi
Det Kongelige Teaters balletskole
Den Danske Filmskole
Forfatterskolen
Danmarks Designskole


== Eksterne lenker ==
Offisielt nettsted 
(en) Kulturministeriet – kategori av bilder, video eller lyd på Commons
Nag Hammadi-skriftene

Nag Hammadi-skriftene eller Nag-Hammadi-biblioteket er en samling tekster fra gnostisismen, som ble funnet nær den egyptiske byen Nag Hammadi i 1945. Funnet omfatter 12 lærinnbundne kodekser av papyrus, hver av dem inneholder flere skrifter. 
Alle tekstene er skrevet på koptisk, men er trolig oversatt fra gresk. De aller fleste av skriftene i samlingen er gnostiske – i alt femtito, men samlingen inneholder også tre verk fra Corpus Hermeticum og en bearbeidet oversettelse av Platons Staten. Det mest kjente av verkene er trolig Tomasevangeliet, som bare er kjent i sin helhet fra Nag Hammadi-funnet. Den engelske forskeren James Robinson mener at bøkene kan ha tilhørt et kloster viet til Pakhomios i nærheten, og at de ble gravd ned etter at biskop Athanasius av Alexandria i et hyrdebrev fra 367 kritiserte den ukritiske bruken av ikke-kanoniske tekster.


== Funnet ==
Tekstene ble funnet av bønder i desember 1945, men ble ikke rapportert eller forsøkt solgt før i oktober 1946. Via en lokal prest ble et av manuskriptene (Codex III) solgt til det koptiske museet i Egypt, hvor man så betydningen av funnene. Den første referansen til funnet ble offentliggjort i 1948. Over flere år ble bindene solgt enkeltvis via antikvitetshandlere, kjøpt av myndighetene og overført til museet.
Et enkelt av bindene ble solgt utlands, og ble i 1951 kjøpt av Carl Gustav Jungs institutt i Zürich, som en fødselsdagsgave til Jung. Dette bindet, som utgjør Codex I eller Jung Codex, ble det første som ble offentliggjort, det skjedde delvis i 1956 og fullstendig i 1975; hvoretter bindet ble returnert til Egypt. Tekstene befinner seg nå samlet i det koptiske museet i Kairo.
Funnet beskrives vekselvis som tolv eller tretten bind. Det består av 11 gode bind, et ufullstendig bind, og løsark til et trettende bind, som lå innenfor permene til Codex VI.


== Litteratur på norsk ==
Maria Magdalenas evangelium : fire gnostiske skrifter. Oversatt og med et forord av Turid Nystøl Rian ; innledning ved Turid Karlsen Seim. Emilia forlag, 1996 / 2002. Av innholdet: Maria Magdalenas evangelium, Filipevangeliet og Frelserens dialog. ISBN 82-7419-060-2 ; ISBN 978-82-7419-060-3
Gnostiske skrifter. Utvalgt, oversatt og med et innledende essay av Ingvild Sælid Gilhus og Einar Thomassen. Bokklubben, 2002. (Verdens hellige skrifter). ISBN 82-525-4108-9
Elaine Pagels. De gnostiske evangelier : evangeliene som Kirken holdt skjult. Lille måne forlag, 2007. 1. norske utg. Cappelen, 1980. ISBN 978-82-92605-08-0
Peter og de tolv apostlers gjerninger er oversatt i antologien Tidligkristne apokryfer, 2011
Tomasboken, Silvanus’ lære og Eksegesen om sjelen er oversatt i antologien Koptiske skrifter, 2012


== Se også ==
Dødehavsrullene
Medinet Madi


== Referanser ==
Guangfeng

Guangfeng (kinesisk: 广丰县; pinyin: Guǎngfēng Xiàn) er et fylke i byprefekturet Shangrao i provinsen Jiangxi i Folkerepublikken Kina.
Befolkningen var på 735 776 innbyggere i 1999.


== Referanser ==


== Eksterne lenker ==
Lokalregjeringens hjemmesider Arkivert 18. januar 2006 hos Wayback Machine.
Verdensrekorder i vektløfting

Dette er en liste over verdensrekorder i vektløfting for disipliner som inngår i olympiske leker. Det registreres rekorder i hver vektklasse for løftene rykk, støt og sammenlagt for begge løftene.


== Verdensrekorder menn ==


== Verdensrekorder kvinner ==


== Referanser ==
International Weightlifting Federation. «World records». Arkivert fra originalen 24. april 2009. Besøkt 16. november 2014.  Arkivert 24. april 2009 hos Wayback Machine.
Lift Up. «World records since 1919». Besøkt 8. oktober 2009. 
Weightlifting Exchange. «World records from 1972 - 1992». Besøkt 8. oktober 2009. 
Weightlifting Exchange. «World records from 1993 - 1997». Besøkt 8. oktober 2009.
Nørrebro stasjon

Nørrebro stasjon er en S-togs-stasjon på Ydre Nørrebro på grensen mellom Nørrebro og Nordvestkvarteret. Nørrebro stasjon er en hevet stasjon som ligger nøyaktig der hvor S-banen (Ringbanen) passerer Nørrebrogade. Stasjonens karakteristiske velvede tak, som danner perronghallen, er fredet og ble ved en større restaurering ført tilbake til sitt opprinnelige grønne utseende.
Den nåværende stasjonen ble åpnet 15. mai 1930 i forbindelse med anleggelsen av den nye Godsbanering (i dag Ringbanen). Samtidig stengte man den gamle stasjonen, som lå i nåværende Nørrebroparken. Fra 2. april 1934 ble stasjonen en S-togsstasjon.
Stasjonen havde frem til 2005 billettsalg og kiosk i bygningen under perrongene. I 2005 ble billettsalget og kiosken bygget sammen til en stor Kort & Godt-butikk. 
Stasjonen er blant de travleste på Ringbanen. Etter hærverksproblemer er de offentlige toalettene på stasjonen lukket. Også ventesalene ved perrongene er permanent avlåst.


== Historie ==
Det fantes tidligere en Nørrebro stasjon som var en mellomstasjon for Nordbanen og Klampenborgbanen.Ved den nåværende stasjonen lå tidligere også Lygten stasjon (København L), som var endestasjon for København-Slangerupbanen. Stasjonsbygningen ligger der ennå.


== Metrostasjon ==
Cityringen stopper ved Nørrebro stasjon. Den er etablert som underjordisk metrostasjon, og ble plassert på Folmer Bendtsens Plads øst for S-togsstasjonen. I forbindelse med byggingen av metrostasjonen, ble butikkene under s-togstasjonen bli fjernet, så Ringbanen ikke skulle skape barriereeffekt. Før Nordhavnslinjen ble åpnet i april 2020 var den endestasjon for linje M4.
Det var også planer om å gjøre Nørrebro stasjon til utgangspunkt for en potensiell metrolinje til Brønshøj.Byggingen skulle begynne mars 2010 med ledningsarbeider og arkeologiske utgravninger. Selve utgravningen var tenkt å startes primo 2012. Stasjonen var forventet ferdig primo 2016, men ble åpnet 29. september 2019.


== Galleri ==

		


== Referanser ==


== Eksterne lenker ==
(en) Nørrebro Station – kategori av bilder, video eller lyd på Commons
Shanghai Airlines

Shanghai Airlines (kinesisk: 上海航空公司, pinyin: Shànghǎi Hángkōng Gōngsī) er et luftfartsselskap med hovedkvarter i Shanghai i Folkerepublikken Kina. Det er datterselskap under China Eastern Airlines.
Selskabet flyr både innenlandske og internasjonale ruter. Selskapet bruker som hjemmebaser de to shanghainesiske lufthavner Pudong internasjonale lufthavn og 
Hongqiao lufthavn.


== Historie ==
Selskapet ble stiftet i 1985 og hadde sine første flyvninger samme år. Det ble stiftet av Shanghais regionale regjering som det første uavhengig drevne lokale luftfartsselskap i Folkerepublikken Kina. Det hadde til at begynne med bare tillatelse til å fly innenriks, men selskapet vant tillatelsen til å fly internasjonalt i september 1997. Selskapet ble børsintrodusert på Shanghaibørsen i oktober 2002.
Selskapet begynte å fly innenriks fraktruter i mai 2004. Det er (2010) det femte største selskap i Kina målt etter luftflåtens størrelse.
Shanghai Airlines var fra desember 2007 til 2010 medlem av flyselskapsammenslutningen Star Alliance, og er deretter medlem av SkyTeam.


== Flåte ==
Selskapet hadde pr. mai 2010 en flåte bestående av:


=== Shanghai Airlines Cargo ===
Shanghai Airlines Cargos flåte består av:


== Eksterne lenker ==
Offisielt nettsted 
(en) Shanghai Airlines – kategori av bilder, video eller lyd på Commons
Shanghai Longhua lufthavn

Shanghai Longhua lufthavn (ICAO: ZSSL) (kinesisk: 上海龙华机场) er en flyplass i bydistriktet Xuhui sørvest for sentrum i Shanghai i Folkerepublikken Kina, ved bredden av elven Huangpu.
Den betjener allmenn flytrafikk og benyttes også til politi-, brann- og redningsinnsatser sørvest for byen. 
Flyplassen ble åpnet i 1930-årene med en sirkelrund art deco-terminal og var Shanghais flyplass til 1950-årene, da Shanghai Hongqiao internasjonale lufthavn. Den forble i kommersiell bruk til 1966.
Liste over sørkoreanske flyselskaper

Liste over sørkoreanske flyselskaper, som per 2010 opererer i Sør-Korea
Rásteluoppal

Rásteluoppal et sted i Porsanger i Finnmark. Tidligere kart navn Rasteluobbal og Rasteluobal. Øvre og nedre Rásteluoppal er to vann som er delt av ett sund 71 moh. Elven Fielbma renner inn i øvre Rásteluoppal og videre ut av nedre Rásteluoppal. I øvre Rásteluoppal ligger en holme med hytte som har tilhørt familien Hoëm siden 1928. Rásteluoppal grenser til Skoganvarre naturreservat på vestsiden. Rester etter tyske forlegninger fra andre verdenskrig på østsiden. De tyske forlegningene gikk sammenhengende ifra Øvre Rásteluoppal og ned til forbi Skoganvarre. Lasarettmoen var det tyske feltsykehuset på vestsiden av elven.
Hentzar Weihe

Petur Hentze «Hentzar» Weihe (født 8. april 1910 i Sørvágur, død 12. april 1988 i Sørvágur) var en færøysk kjøpmann og politiker (Sb.). Han var innvalgt på Lagtinget fra Vágar fra 1946 til 1950.
Han var sønn av Lavrus Weihe og Elin Maria Niclasen i Sørvágur. Moren var av kjøpmannsslekten Niclasen som niese av Daniel Niclasen og kusine av Rasmus og Niclas Niclasen. Han giftet seg med Hansea Margretha Simonsen.Etter folkeskolen dro han til sjøs i noen år. Han gikk Føroya Fólkaháskúli vinteren 1929/1930, så i lære ved en forretning i Vestmanna og på sjømannsskole i Svendborg i løpet av de neste årene. Etter at han vendte hjem til Sørvágur, begynte han først å selge sko, men etter 1940 utvidet han også med andre varer, som regntøy og gummistøvler. Han etablerte også byggevarehandel og fiskebåtrederi. I 1949 etablerte han grossistfirmaet Føroya Handilsvirki sammen med danske Folmer Steenbuch-Hansen. Firmaet holdt til i København, og Weihe besørget importen på Færøyene. Weihe overtok etterhvert hele virksomheten.Fra 1939 til 1942 og fra 1959 til 1963 var Weihe innvalgt i kommunestyret i Sørvágur, i to år av årene som formann. Han var også medlem av skolestyret og valgstyret. I 1946 lot han seg nominere til Lagtinget for Sambandsflokkurin, og ble valgt foran Jákup í Jákupsstovu med 24 stemmers margin. Blant de andre sambandsmennene som ble valgt det året, var Weihes nære venn, Hans Iversen. Weihe var partiets fremste talsmann i handelsspørsmål. Han lot seg ikke renominere til Lagtinget i 1950.


== Referanser ==
Johannes Heftye (1792–1856)

Johannes Thomassen (Joh. Tho.) Heftye (født 17. oktober 1792, død 2. november 1856) var en norsk bankier og politiker.
Johannes Heftye (Joh. Tho.) var sønn av handelsmannen Thomas Johannessen (Ths. Joh.) Heftye (1767–1821/7) og Cathrine Tschudi (1773–1807). Faren var en sveitsisk immigrant som i 1818 stiftet familieselskapet Ths. Joh. Heftye & Søn.  Han var eldre bror til teolog, grosserer og filantrop Henrik Heftye (1804–1864).Han (Joh. Tho.) var om lag tjuefem år da han med  faren Ths. Joh. i 1818 startet Ths. Joh. Heftye & Søn, et bankierfirma, det vil si at man driver bankvirksomhet i eget navn.  I likhet med faren (Ths. Joh.), satt han (Joh. Tho.) som medlem av Børs- og Handelskomitéen i 1824, 1830, 1835, 1836, 1841 og 1842. Han var og dens formann i 1831.
Johannes Heftye ble valgt inn på Stortinget i 1827 for valgkretsen Christiania. Han satt i én periode, kun avbrutt av en utenlandsreise.Joh. Tho giftet seg med Anne Christine (Tine) Haslef (1798–1862) og var far til Thomas Johannessen (Tho. Joh.) Heftye (1822–1886) som gikk inn i familiefirmaet i 1848, og bestefar til telegrafdirektør Thomas Heftye (1860–1921).


== Referanser ==


== Eksterne lenker ==
(no) Johannes Thomassen Heftye hos Norsk senter for forskningsdata
Kongens Fald

Kongens Fald er en historisk roman skrevet av den danske forfatteren Johannes V. Jensen. Romanen handler om landsknekten Mikkel Thøgersen, som er ansatt hos kong Christian II.
Perioden som beskrives strekker seg fra slutten av 1400-tallet til midten av 1500-tallet og begivenhetene er dominert av grevefeiden og Stockholms blodbad.Kongens Fald kom ut i tre deler i årene 1900–01. Første del, Forårets død, andre del, Den store sommer og siste del, Vinteren.
Kongens Fald er tatt opp i Danmarks kulturkanon.Den norske litteraturkritikeren og forlagskonsulenten Eugenia Kielland holdt et radiokåseri om Kongens Fald som hun ga ut i bokform i 1950, i samlingen Evige venner. Klassisk litteratur i et nøtteskall.


== Referanser ==


== Eksterne lenker ==
Manuskriptutkastet til Kongens Fald
(no) Kongens Fald Bibsys
Amundsen race

Amundsen Race er hundekjøringsløp over 420 km, som går fra Östersund i Sverige til Røros i Norge.


== Eksterne lenker ==
(sv) Offisielt nettsted
B.o.B

Bobby Ray Simmons, Jr. (født 15. november 1988 i Nord-Carolina), også kjent som Bobby Ray og B.o.B, er en amerikansk rapper, sanger-låtskriver, multiinstrumentalist og plateprodusent. Han hadde per 2012 kontrakt med Grand Hustle og Atlantic Records.
Han har figurert på toppen av norske hitlister med låter som «Nothin' On You» med Bruno Mars, «Airplanes» med Hayley Williams, vokalist i Paramore, «Magic» og «Strange Clouds» med Lil Wayne.


== Diskografi ==
B.o.B Presents: The Adventures of Bobby Ray (2010)
Strange Clouds (2012)
Underground Luxury (2013)


== Referanser ==


== Eksterne lenker ==
Offisielt nettsted 
(en) B.o.B – kategori av bilder, video eller lyd på Commons 
(en) B.o.B på Internet Movie Database 
(en) B.o.B hos The Movie Database 
(en) B.o.B på Apple Music 
(en) B.o.B på Discogs 
(en) B.o.B på MusicBrainz 
(en) B.o.B på SoundCloud 
(en) B.o.B på Spotify 
(en) B.o.B på Songkick 
(en) B.o.B på Last.fm 
(en) B.o.B på Genius — sangtekster 
(en) B.o.B på AllMusic 
B.o.B på Twitter 
B.o.B på Facebook 
B.o.B på Instagram 
B.o.B på YouTube 
B.o.B på YouTube 
B.o.B på Myspace
Grønfjelldal skole

Grønfjelldal skole er en grunnskole i Grønfjelldalen i Rana kommune.
Lokaliseringen av skolen etter 1945 utløste strid. Byggearbeidet startet 1946 på Snasen, men ble stanset etter at et vedtak i skolestyret ble forelagt formannskapet i Nord-Rana. I mai 1952 fattet Nord-Rana formannskap et vedtak om brøyting og skolebuss; diskusjonen om stedsvalg ble imidlertid ikke avsluttet før 21. februar 1957. Da ble det vedtatt å holde fast ved Snasen som skolestedet. Skolebygget ble oppført med sløydrom, gymnastikksal og lærerbolig.Skolen stod ferdig i 1959 med samlede byggekostnader på kr 236,000,-, hvorav kr 113,000 ble finansiert gjennom tilskudd fra Nordland fylke.Debatten om beliggenheten hadde skapt splid i dalen. I begynnelsen av 1980-årene kom skolen med lærer Bjørn Skogly i spissen til å samle folket om kulturelle aktiviteter – i første rekke musikk. Som et ledd i dette ble skolen omdannet til en kombinert skole- og grendehus. Norsk kulturråd bevilget kr 50,000,- til arbeidet som et prøveprosjekt for andre lokalsamfunn.Natt til den 3. mars 2007, brant Grønfjelldal skole ned til grunnen. Den 7. november 2009 stod et nytt skolebygg ferdig, og den 22. juni 2010 vedtok Rana kommunestyre at skolen settes i drift høsten 2010. Saken skapte debatt og oppmerksomhet utenfor kommunens grenser, da det ble foreslått å legge ned den nyoppførte skolen for å spare penger i en rasjonalisering av skoledriften i Rana. Den nye skolen ble tatt i bruk i august 2010, med en felles administrativ og pedagogisk ledelse med Storforshei barne- og ungdomsskole.


== Skolens administrative og pedagogiske ledelse ==
Grønfjelldal skole har hatt følgende formenn i skolekommisjonen (skolestyret), samt administrative lærere og rektorer, siden 1923.


=== Formenn i skolekommisjonen ===
1923–1924: Olav Groven
1924–1928: Kristian Kristiansen
1929–1938: Sara Øvringmo
1938: Holger Fjellbakk
1940–1942: Martin Fagermo
1942–1943: Sølfest Rebni
1943–1944: Sara Øvringmo
1944–1945: Thor W. Hanssen


=== Administrative lærere og rektorer ===
1967–1982: Arvid Pickelner Brodeid (adm. lærer)
1982–1998: Magni Skogly (adm. lærer/rektor)
1998


== Referanser ==


== Litteratur ==
Per Karstensen: Ranas skolehistorie. Fra sandskrivebord til dataskjerm, Rana historie- og museumslag, Rønnes Trykk A/S, Mosjøen, juni 1988, ISBN 82-991575-2-8
Norsk Grammofonkompani

Norsk Grammofonkompani A/S var et norsk plateselskap. Det ble etablert i 1935 av Kåre Gytfeldt. Den første adressen var Storgaten 26 i Oslo, men flyttet i 1937 til Klingenberggaten 5. Selskapet produserte hovedsakelig materiale til Reklamekvarteret i NRK.
Gytfeldt oppholdt seg i England i 1940-45 og solgte i 1949 selskapet til Odd Knudsen. Selskapet spesialiserte seg på reklameplater, og på plater med kristne artister, blant annet Aage Samuelsen. De populære Doffen-platene med Einar Sissener ble også utgitt av Norsk Grammofonkompani A/S. Det gjorde også noen plateopptak med islandske artister. I 1950-årene kunne en også få innspilt sine egne plater der, enten ved å levere inn lydbånd eller å leie studio.
Det stod også for leveranser av plater med lydeffekter til teatrene.
Selskapet hadde sitt eget platepresseri på Hønefoss med Ulf Corneliussen som leder. 
Norsk Grammofonkompani A/S innstilte sin virksomhet i 1980-årene. 


== Platemerker ==
Harmoni (fra 1950)
Barneplaten
Jubilo (i samarbeid med Norsk Luthersk Misjonssamband, fra 1955)


== Utgivelser ==
Ivar Gaarden til gitar og hammondorgel (HEP 253, 1966)
Barnepotpurri (Barneplaten BEP 7), Covertegning: Stein Davidsen


== Litteratur ==
Valle, Tom: Norske diskografier. Nr. 17 Norsk Grammofonkompani 1949- ISBN-82-90831-21-8
Yuhua (Changsha)

Yuhua (kinesisk: 雨花区; pinyin: Yǔhuā Qū) er et bydistrikt i byprefekturet Changsha i provinsen Hunan i Folkerepublikken Kina.
Det har et areal på 114 km² og et innbyggertall på ca. 440.000 (2003). Distriktet ligger ved elven Xiangjiang.


== Samferdsel ==
Høyhastighetsbanen Wuhan-Guangzhou har holdeplass her.


== Eksterne lenker ==
Lokalregjeringens hjemmesider
Wulingyuan (Zhangjiajie)

Wulingyuan (kinesisk: 武陵源区; pinyin: Wǔlíngyuán) er et bydistrikt i byprefekturet Zhangjiajie i provinsen Hunan i Folkerepublikken Kina. Det har et areal på 397 kvadratkilometer og teller ca. 440.000 innbyggere.


== Eksterne lenker ==
Offisielt nettsted 
(en) Wulingyuan – kategori av bilder, video eller lyd på Commons
Ziyang (Yiyang)

Ziyang (kinesisk: 资阳区; pinyin: Zīyáng Qū ) er et bydistrikt i byprefekturet Yiyang i provinsen Hunan i Folkerepublikken Kina. 
Det har et areal på 572 km² og teller 400.000 innbyggere (2003). 


== Eksterne lenker ==
Infoside
Langsnutet maurpiggsvin

Langsnutet maurpiggsvin er en art av maurpiggsvin som hører hjemme på Ny-Guinea.
Det langsnutede maurpiggsvinet har en lang og bøyd snute, og ikke så lange pigger. Dets viktigste føde er meitemark.


== Eksterne lenker ==
(en) langsnutet maurpiggsvin i Encyclopedia of Life 
(en) langsnutet maurpiggsvin i Global Biodiversity Information Facility 
(en) langsnutet maurpiggsvin hos Fossilworks 
(en) langsnutet maurpiggsvin hos ITIS 
(en) langsnutet maurpiggsvin hos NCBI 
(en) Kategori:Zaglossus bruijni – bilder, video eller lyd på Wikimedia Commons 
Zaglossus bruijnii – detaljert informasjon på Wikispecies
Ziyang (Ankang)

Ziyang (kinesisk: 紫阳县; pinyin: Zǐyáng Xiàn) er et fylke i byprefekturet Ankang i provinsen Shaanxi i Folkerepublikken Kina.
Befolkningen var på 348 814 innbyggere i 1999.


== Referanser ==


== Eksterne lenker ==
Lokalregjeringens hjemmesider
Yueyanglou

Yueyanglou (kinesisk: 岳阳楼区, pinyin: Yuèyánglóu Qū) er et bydistrikt i byprefekturet Yueyang i provinsen Hunan i Folkerepublikken Kina. Arealet er på 304 km² og innbyggertallet på ca. 550.000. Distriktet er sentrum og lokalregjeringssete for Yueyang.


== Eksterne lenker ==
Infoside
Ditlev-Simonsen

Ditlev-Simonsen er en norsk slekt som stammer fra skipsreder Olaf Ditlev-Simonsen (1865–1960). Hans foreldre Ole Christian Simensen og Christiane Dorthea, født Christiansen, ga ham navnet Olaf Ditlef. Senere tok han etternavnet Ditlev-Simonsen.
Flere medlemmer av Ditlev-Simonsen-slekten har gjort seg bemerket innen politikk, idrett eller skipsrederi.


== Kjente medlemmer ==
Olaf Ditlev-Simonsen (1865–1960), skipsreder og politiker.
Halfdan Ditlev-Simonsen (1894–1962), skipsreder, idrettsutøver og idrettsleder.
Olaf Christian Ditlev-Simonsen (1897–1978), skipsreder, idrettsutøver og idrettsleder.
John Ditlev-Simonsen (1898–2001), litterat og idrettsutøver.
Aage Ditlev-Simonsen (1900–1993), forretningsmann, idrettsutøver og idrettsleder.
Sverre Ditlev-Simonsen (1906–2004), skipsreder og idrettsutøver.
Per Ditlev-Simonsen, (1932–), skipsreder og politiker.
Cecilie Ditlev-Simonsen (1964–), journalist, næringslivsleder og politiker.


== Referanser ==
Junshan

Junshan (kinesisk: 君山区, pinyin: Jūnshān Qū) er et bydistrikt i byprefekturet Yueyang i provinsen Hunan i Folkerepublikken Kina. Junshan har et areal på 623 km² og teller ca. 230 000 innbyggere (2003).


== Eksterne lenker ==
Infoside
Count Your Blessings

«Count Your Blessings» er en amerikansk salme, skrevet av Edwin Othello Excell (melodi) og Johnson Oatman, Jr (tekst). Den forekom først i Songs for Young People, samlet og utgitt av Edwin O. Excell i Chicago, Illinois, i 1897.
Den blir generelt betraktet som Oatmans fineste hymne. Det har blitt skrevet at «Count Your Blessings» «Lik solstrålen lyser opp de mørkeste stedene på jorden».


== Norsk versjon ==
Den norske tittelen er «Tell velsignelsene». I Norge synges den mye innen Frelsesarmeen.


=== Innspillinger (i utvalg) ===
Salems Mannskor. Dir:  Daniel Strøm. Innspilt 29. mars 1957. Utgitt på 78-platen Harmoni 319.


== Kilder ==
Count Your Blessings
Count Your Blessings
Balestrands skytterlag

Balestrands skytterlag er en skytterklubb fra Balestrand i Sogn og Fjordane. Klubben ble stiftet før 1905. Klubben har fostret to skytterkonger, Lars L. Ese d.y. og hans sønn Lars Hallvard Ese.


== Kjente utøvere ==
Lars L. Ese d.y., skytterkonge hele 4 ganger (1947, 1951, 1954 og 1955)
Lars Hallvard Ese, skytterkonge 1980


== Referanser ==
Port Lockroy

Port Lockroy er en naturlig havn på Wiencke Island i Antarktis. Den ble oppdaget i 1903 av en fransk ekspedisjon under ledelse av Jean-Baptiste Charcot. Port Lockroy ble benyttet som havn for flytende hvalkokerier, og under andre verdenskrig etablerte Storbritannia en base her, Base A på den lille Goudier Island, i forbindelse med Operasjon Tabarin. Etter krigen fortsatte basen som en forskningsstasjon fram til 1962.
I 1996 ble Port Lockroy ryddet og restaurert og er nå et museum og postkontor, operert av United Kingdom Antarctic Heritage Trust. Den tidligere basen ble i 1995 oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten. Port Lockroy anløpes av en rekke cruiseskip.
Port Lockroy er navngitt etter Edouard Lockroy, en fransk politiker som hjalp Charcot med å skaffe statlig støtte til den franske ekspedisjonen.


== Referanser ==


== Eksterne lenker ==
(en) Port Lockroy Station – kategori av bilder, video eller lyd på Commons 
Port Lockroy  UK Antarctic Heritage Trust
Port Lockroy Station British Antarctic Survey